**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.02.2023, ora 08.00 – 13.02.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 13.02.2023, ora 07.00**

**RÂURI**

**Debitele au fost în scădere,** exceptând râurile din bazinele hidrografice: Vișeu, Iza, Tur, Crasna, Barcău, Vedea, Siret, Prut și pe cele din Dobrogea, unde au fost staționare.

Debitele se situează la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste mediile multianuale lunare) pe râurile din bazinele hidrografice: Vișeu, Bârzava, Lotru, Prahova, bazinele superioare ale Someșului Mic, Arieșului, Ialomiței, bazinele superioare și mijlocii ale Jiului, Bistriței, bazinul inferior al Argeșului și cursurile superioare ale Trotușului, Moldovei, Sucevei și mai mici (sub 30% din normalele lunare) pe râurile din bazinele hidrografice: Bârlad și Jijia.

Formațiunile de gheață (gheață la mal, năboi, pod de gheață) existente pe majoritatea râurilor, cu excepția celor din zonele de câmpie din vestul și sudul țării unde s-au menținut fără modificări importante, au fost în extindere și intensificare, predominând podurile de gheață pe râurile din Moldova și bazinul superior al Oltului, iar pe râurile din bazinul superior al Bistriței (afluent al Siretului) și bazinul superior al Mureșului au predominat curgerile de năboi.

Nivelurile pe râuri la stațiile hidrometrice au fost situate **sub COTELE DE ATENȚIE.**

 **Debitele vor fi în general în scădere,** exceptând râurile din bazinele hidrografice: Vișeu, Iza, Tur, Crasna, Barcău, Crișuri, Vedea, Siret, Prut și pe cele din Dobrogea unde vor fi staționare.

Sunt posibile creșteri ușoare de niveluri și debite ca urmare a evoluției formațiunilor de gheață și cedării diurne a apei din stratul de zăpadă pe unele râuri din bazinele hidrografice ale Someșului, Bistriței, Trotușului și bazinele superioare ale Crișurilor, Mureșului și Prutului.

Formațiunile de gheață (gheață la mal, năboi, pod de gheață) existente pe majoritatea râurilor, cu excepția celor din zonele de câmpie din vestul şi sudul țării, vor fi în intensificare și ușoară extindere.

Nivelurile pe râuri la stațiile hidrometrice se vor situa **sub COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 12.02.2023 – 13.02.2023 **a fost în scădere,** având valoarea **de** **6300 m3/s**, peste media multianuală a lunii **februarie (5300 m3/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (5900 m3/s).**

În aval de Porţile de Fier debitele vor fi în scădere.

**2.** **Situația meteorologică în intervalul 12.02.2023, ora 09.00 – 13.02.2023, ora 06.00**

**ÎN ŢARĂ**

**În cea mai mare parte a țării valorile termice diurne au fost mai ridicate** decât în zilele precedente, iar astfel s-au situat în jurul mediilor multianuale, local mai rdicate în dealurile subcarpatice din sud-vest (cu până la 5...6 grade), însă noaptea a fost rece, pe arii restrânse geroasă în centru și nord. Cerul a prezentat înnorări în prima parte a zilei, când pe arii restrânse a nins slab în Transilvania, nord-vestul Munteniei și la munte, iar în Moldova s-au semnalat precipitații mixte, apoi s-a degajat treptat în toate regiunile. Pe parcursul zilei vântul a continuat să prezinte intensificări în zona montană înaltă, cu viteze de peste 70...80 km/h pe crestele Carpaților Meridionali, determinând transport de zăpadă, iar temporar și în Moldova și pe arii mai restrânse în Dobrogea și estul Munteniei (în general cu 45...55 km/h). Este strat de zăpadă la munte și măsoară, în platformele stațiilor meteorologice, până la 220 cm în Munții Făgăraș, pe arii

relativ extinse în Transilvania (până la 24 cm), local în Moldova (până la 13 cm), Maramureș (până la 6 cm) și în Muntenia (până la 19 cm) și izolat în Oltenia (până la 4 cm) și în Crișana (până la 8 cm). Temperaturile maxime s-au încadrat între -1 grad la Întorsura Buzăului și 12 grade la Apa Neagră, iar la ora 06 valorile termice erau cuprinse între - 14 grade la Joseni și 1 grad la Șiria. Noaptea s-a format ceață izolat în Transilvania.

*Observație: de ieri dimineață de la ora 6 au fost în vigoare 2 atenționări cod galben pentru fenomene meteorologice periculoase imediate, 1 emisă de către SRPV Timișoara și 1 emisă de SRPV Sibiu.*

**LA BUCUREŞTI**

**Vremea a fost în general frumoasă,** dar rece noaptea. Cerul a prezentat unele înnorări în prima parte a zilei, apoi a devenit mai mult senin. Vântul a suflat slab până la moderat. Temperatura maximă mai ridicată decât în zilele precedente, a fost de 8 grade, iar la ora 06 se înregistrau -8 grade la Băneasa, -5 grade la Afumați și -3 grade la Filaret.

 **3. Prognoza meteorologică în intervalul 13.02.2023, ora 09.00 – 14.02.2023, ora 09.00**

**ÎN ŢARĂ**

**Vremea va fi rece dimineața** în cea mai mare parte a țării, iar în restul intervalului valorile termice se vor situa în jurul mediilor multianuale specifice perioadei. În regiunile sudice cerul va fi variabil, iar în rest se va înnora treptat și izolat mai ales spre seară și noaptea se vor semnala precipitații slabe. La munte, în Transilvania și în Maramureș va ninge, iar în Moldova și posibil în Crișana și Banat se vor semnala precipitații mixte (lapoviță, ploaie și burniță). Izolat vor fi condiții de polei. Vântul va sufla slab și moderat, cu intensificări pe crestele montane, în special ale Carpaților Meridionali și de Curbură (rafale de 60...80 km/h), dar cu viteze mai mici și în nord-est. Temperaturile maxime se vor încadra, în general, între -2 și 8 grade, iar cele minime vor fi cuprinse între -8 și 2 grade. Se va semnala ceață, asociată cu depunere de chiciură, local în Transilvania, unde poate fi mai persistentă și pe arii restrânse în celelalte regiuni.

**LA BUCUREŞTI**

**Cerul va fi variabil,** iar vântul va sufla slab și moderat. Temperatura maximă se va situa în jurul valorii de 7 grade, iar cea minimă va fi de -5...-3 grade.

**4. Buletin nivometeorologic pentru perioada 12.02.2023 ora 20 - 13.02.2023 ora 20**

**Fenomene meteo predominante: Temperaturi în creștere. Izolat ninsori slabe.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MARE (4)** | **RISC ÎNSEMNAT (3)** |
| **MUNŢII BUCEGI** | **RISC ÎNSEMNAT (3)** | **RISC ÎNSEMNAT (3)** |
| **Munții Țarcu-Godeanu**  | **RISC ÎNSEMNAT (3)** | **RISC ÎNSEMNAT (3)** |
| **Munții Parâng- Șureanu** | **RISC ÎNSEMNAT (3)** | **RISC ÎNSEMNAT (3)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare** | **RISC ÎNSEMNAT (3)** | **RISC ÎNSEMNAT (3)** |

**Evoluția vremii în intervalul 10-12.02.2023:**

Temperaturile au înregistrat o creștere ușoară. Cerul a fost variabil în noaptea de vineri/sâmbătă și în cursul zilei de sâmbătă, 11 februarie și mai mult noros în noaptea de 11/12 februarie când local și temporar a nins slab în majoritatea masivelor. Vântul a suflat slab și moderat, în intensificare în seara și noaptea de 11/12 februarie, când temporar a prezentat intensificări de 70-80 km/h pe creste, viscolind trecător zăpada.

Trecător s-a semnalat ceață, asociată izolat și cu depuneri de chiciură pe creste. Stratul de zăpadă a scăzut în medie cu 2-5 cm la majoritatea stațiilor meteorologice de munte, cu cel mult 15 cm la Bâlea-Lac și 9 cm la Cuntu, dar a și înregistrat local creșteri de 1 cm în Carpații Orientali.

**În data de 12.02.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 222 cm la Bâlea-Lac, 145 cm la Vf. Omu, 119 cm Cuntu, 130 cm Vf. Țarcu, 72 cm la Păltiniș, 60 cm la Parâng, 61 cm la Sinaia-1500, 50 cm la Predeal, 38 cm la Fundata.

**Carpaţii Orientali:** 107 cm la Vf. Călimani, 67 cm la Vf.Lăcăuți, 50 cm la Penteleu, 45 cm la Bucin, 45 cm la Vf. Iezer, 52 cm la Ceahlău-Toaca.

**Carpaţii Occidentali:** 69 cm la Semenic, 65 cm la Stâna de Vale, 32 cm la Băișoara, 31 cm la Roșia

Montană, 19 cm la Vf. Vlădeasa.

**Prognoza vremii în intervalul 12.02.2023, ora 20:00-13.02.2023, ora 20:00:**

Temperaturile se vor situa ușor peste cele normale ale perioadei. Cerul va fi variabil, cu unele înnorări temporare. Pe arii restrânse vor fi condiții de ninsori slabe, în special mâine în Carpații Orientali, după orele amiezii și mai ales seara. Vântul va sufla slab și moderat în cursul nopții, cu unele intensificări pe creste ce vor atinge trecător 30-40 km/h și se va intensifica în după-masa și seara zilei de luni, 13 februarie, cu rafale ce vor atinge 60-80 km/h în zonele înalte din toate masivele, din sector nord-vestic, viscolind trecător zăpada pe creste. Trecător se va semnala ceață, asociată izolat și cu depuneri de chiciură pe creste.

Temperaturi prognozate în intervalul 12.02.2023 ora 20 - 13.02.2023 ora 20:

**Peste 1800 m: temperaturi minime**: -13..-8 grade

**temperaturi maxime:** -7..-2 grade

**Sub 1800 m: temperaturi minime:** -9..-6 grade

**temperaturi maxime: -5**..2 grade, cu cele mai scăzute valori în Carpații Orientali.

**Vânt la peste 2000 m:** din sector nord-vestic, cu viteze de 30-40 km/h în cursul nopții și de 70-80 km/h mâine.

**Altitudinea izotermei de 0 grade:** 600-1000 m.

**Evoluția stratului de zăpadă și a riscului de avalanșă**

**Munţii Făgăraş:** **RISC 4 - MARE**

La peste 1800 m, stratul de zăpadă s-a mai tasat pe fondul insolației și a creșterii temperaturii, dar

în partea superioară a stratului de zăpadă se menține stratul cu rezistență scăzută, care mai depășește pe alocuri 60-70 cm și care este depus peste o crustă mai veche de gheață. În zona crestelor se întâlnesc cornișe de dimensiuni importante și plăci mai consistente de vânt pe versanții sudici și vestici.

Pe văi și în zonele adăpostite, se mențin depozitele însemnate, care depășesc în unele locuri 3 metri.

Stratul vechi, din profunzime, este format din zăpadă întărită, cu cruste subțiri de gheață intercalate între zone cu cristale fine și fațetate, iar la bază și cristale de tip cupă. Se mențin condițiile de declanșare spontană a avalanșelor de dimensiuni medii și mari, prin ruperea și alunecarea stratului instabil din partea superioară, riscul declanșării avalanșelor fiind prezent însă în special la supraîncărcări ale stratului.

Sub 1800 m, pe fondul temperaturilor apropiate de 0 grade și chiar ușor pozitive la orele amiezii la

altitudini mai joase, stratul de zăpadă se va umezi ușor și se va tasa. Pe pantele înclinate, stratul instabil de la suprafață, care mai depășește pe alocuri 50 cm, va putea aluneca peste stratul mai vechi şi stabilizat, ducând la declanșarea de avalanșe de dimensiuni medii și izolat mai mari. Avalanșele se pot declanșa și spontan, dar riscul declanșării este amplificat chiar și la supraîncărcări mici.

**Munţii Bucegi:** **RISC ÎNSEMNAT (3)**

La peste 1800 m, în partea superioară a zăpezii întâlnim plăci de vânt, cele mai recente pe versanții sudici și vestici, iar pe alocuri zone cu un strat instabil de zăpadă, de grosimi variabile, cu rezistență redusă și coeziune slabă între cristale, dar și față de straturile mai dure aflate dedesubt. Pe văi și în zonele adăpostite sunt unele troiene de grosimi considerabile, iar în apropierea crestelor întâlnim cornișe de mari dimensiuni. Stratul mai vechi, din profunzime, este format din zăpadă întărită, având intercalate multiple cruste de gheață. Pe pantele suficient de înclinate se pot declanșa chiar și spontan avalanșe de dimensiuni medii și izolat chiar mari, prin ruperea plăcilor de vânt sau prin angrenarea stratului mai puțin rezistent de la suprafață peste straturile mai vechi, riscul fiind prezent în special la supraîncărcări ale stratului.

Sub 1800 m, stratul se va umezi ușor sub influența temperaturilor diurne în creștere, iar stratul instabil de zăpadă din partea superioară, care depășește local 30-40 cm, va putea aluneca peste stratul mai vechi şi stabilizat, ducând la declanșarea de avalanșe dimensiuni mici și medii, riscul declanșării putând apărea atât spontan, pe fondul insolației și a temperaturilor în creștere, cât mai ales la supraîncărcări.

**Munții Țarcu-Godeanu: RISC ÎNSEMNAT (3)**

La peste 1800 m, în partea superioară a stratului întâlnim un strat instabil ce depășește pe alocuri 50 cm, cu rezistență redusă și coeziune slabă între cristale. În zona crestelor sunt formate plăci de vânt, cele mai recente pe versanții sudici și vestici, iar pe versanții nordici și estici întâlnim plăci mai vechi acoperite de zăpadă. Pe văi și pe pantele adăpostite sunt troiene mai consistente, care depășesc pe alocuri 2 m. Stratul mai vechi, aflat dedesubt, este format din zăpadă întărită, având intercalate cruste de gheață.

Pe pantele suficient de înclinate se pot declanșa avalanșe de dimensiuni medii și izolat chiar mari, prin alunecarea stratului instabil de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, în special la supraîncărcări ale stratului.

La altitudini mai mici de 1800 m, temperaturile diurne în creștere și insolația, vor duce la umezirea și tasarea stratului mai puțin rezistent de la suprafață, care mai depășește pe alocuri 50 cm, iar pe pantele înclinate acesta va putea aluneca atât spontan peste stratul mai vechi şi stabilizat, cât mai ales la supraîncărcări ale stratului, ducând la declanșarea de avalanșe de dimensiuni mici și medii.

**Munții Parâng-Șureanu: RISC ÎNSEMNAT (3)**

La peste 1800 m, stratul instabil din partea superioară a zăpezii, cu rezistență redusă și coeziune slabă între cristale, mai depășește pe alocuri 60 cm, în special pe versanții nordici. În zona crestelor sunt formate plăci de vânt, cele mai recente pe versanții sudici și vestici, iar pe versanții nordici și estici întâlnim plăci mai vechi acoperite de zăpadă și pe alocuri cornișe de dimensiuni importante. Pe văi și pe pantele adăpostite sunt troiene mai consistente, care depășesc pe alocuri 2-3 m. Stratul mai vechi, aflat dedesubt, este format din zăpadă întărită, având intercalate cruste de gheață.

Pe pantele suficient de înclinate se pot declanșa avalanșe de dimensiuni medii și izolat chiar mari, prin alunecarea stratului instabil de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, riscul fiind prezent în special la supraîncărcări ale stratului, dar izolat și în mod spontan.

La altitudini mai mici de 1800 m, stratul puțin rezistent de la suprafață depășește pe alocuri 40-50 cm, iar pe pantele înclinate acesta va putea aluneca peste stratul mai vechi şi stabilizat, ducând la declanșarea de avalanșe de dimensiuni medii, atât spontan sub acțiunea insolației și a temperaturilor apropiate de 0 grade, cât mai ales la supraîncărcări ale stratului.

**Munţii Rodnei:** **RISC ÎNSEMNAT (3)**

La peste 1800 m, se întâlnește un strat instabil de zăpadă la suprafață, puțin rezistent și care depășește pe alocuri 25 cm, fiind mai mare pe văi și în zonele adăpostite, unde zăpada a fost transportată de vânt. În apropierea crestelor sunt formate plăci de vânt, cele mai recente pe versanții sudici, iar pe versanții nordici și estici întâlnim plăci mai vechi, acoperite cu zăpadă recentă. Stratul vechi de zăpadă, din profunzime, este compactat și include cruste de gheață, cristale fine și fațetate, precum și cristale de tip cupă la bază.

Pe pantele suficient de înclinate și pe văile unde sunt depozite mari de zăpadă, se pot declanșa avalanșe de dimensiuni medii, prin alunecarea stratului puțin rezistent de la suprafață sau prin ruperea plăcilor de vânt, riscul fiind amplificat la supraîncărcări.

Sub 1800 de metri, stratul de zăpadă are dimensiuni mai reduse și e parțial stabilizat. Pe văile unde vântul a creat acumulări mai importante de zăpadă vor fi condiții pentru producerea unor avalanșe de dimensiuni mici și izolat medii la peste 1500 m, riscul declanșării acestora fiind amplificat la supraîncărcări.

**Munţii Călimani-Bistriţei-CEAHLAU:** **RISC ÎNSEMNAT (3)**

La peste 1800 metri sunt multiple formate plăci de vânt pe majoritatea versanților, unele acoperite de zăpadă. De asemenea, în partea superioară întâlnim și un strat cu rezistență scăzută, mai consistent în Munții Călimani și care atinge pe alocuri 15-20 cm în Ceahlău. Pe văi și în zonele adăpostite se mențin depozitele mai însemnate de zăpadă. În profunzime stratul vechi de zăpadă este compact și întărit, cu cruste subțiri în interior. Pe pantele suficient de înclinate, în special pe văile cu depozite mai mari de zăpadă, se pot declanșa avalanșe de dimensiuni medii, prin alunecarea stratului depus în ultimele zile sau ruperea plăcilor de vânt, riscul fiind prezent în special la supraîncărcări. Riscul declanșării avalanșelor este mai însemnat în masivele Călimani și Bistriței.

La altitudini mai mici de 1800 de metri, stratul de zăpadă s-a mai tasat și este mai consistent pe versanții vestici ai Munților Călimani și pe anumite văi cu depozite mai vechi. Pe pantele suficient de înclinate, vor fi condiții pentru declanșarea unor avalanșe de dimensiuni mici și izolat medii la peste 1500 m, prin alunecarea acestui stratului parțial instabil de zăpadă din partea superioară peste cel vechi și compact, mai ales în condiții de supraîncărcări, dar izolat și în mod spontan, pe fondul insolației și a temperaturilor diurne în creștere.

**Munţii Vlădeasa, Muntele Mare:** **RISC ÎNSEMNAT (3)**

Sub acțiunea insolației și a temperaturilor diurne în creștere, stratul de zăpadă cu stabilitate scăzută din partea superioară a zăpezii, care mai depășește 30 cm pe anumite pante, îndeosebi pe versanții vestici și pe văile unde a fost transportată de vânt de pe creste, va continua să se taseze și să se stabilizeze ușor în zonele înalte.

Pe pantele suficient de înclinate și în văile adăpostite, unde sunt acumulările mai consistente de zăpadă, se pot declanșa avalanșe de dimensiuni mici și izolat medii, prin alunecarea stratului puțin rezistent de la suprafață peste stratul vechi și compact, sau prin ruperea și alunecarea unor plăci mai vechi de vânt formate în apropierea crestelor, riscul fiind amplificat la supraîncărcări. Unele avalanșe de curgere, pot apărea și în mod spontan la altitudini mai joase pe fondul temperaturilor diurne în creștere, ușor pozitive.

**Notă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 09.02.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

**B-30 oras Buftea, jud. Ilfov**

**B-27 com. Afumati, jud. Ilfov**

**MS-2 mun. Targu Mures, jud. Mureş**

**MS-1 mun. Targu Mures, jud. Mureş**

**MM-1, mun. Baia Mare, jud. Maramureş**

**AB-2 mun. Sebes, jud. Alba**

**BV-6 oras Codlea, jud. Brasov**

**HR-1, loc. Jigodin Bai din Mun. Miercurea Ciuc, jud. Harghita**

**IS-2 mun. Iasi, jud. Iasi**

**IS-5 com. Tomesti, jud. Iasi**

**BC-2 mun. Bacau, jud. Bacau**

**CJ-4, CJ-3, CJ-2 mun. Cluj Napoca, jud. Cluj**

**BZ-2 mun. Ramnicu Sarat, jud. Buzau**

**GR-2 mun. Giurgiu, jud. Giurgiu**

**GJ-3, oraş Turceni, jud. Gorj**

**GJ-2 oras Rovinari, jud. Gorj**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 09.02.2023 – 10.02.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

Direcția Comunicare